34 от Регламент (ЕО) No 207/2009;
 и)когато е приложимо, декларация съгласно член 7, параграф 3 от Регламент (ЕО) No 207/2009, че в резултат на използването ѝ марката е придобила отличителен характер за стоките или услугите, за които се иска регистрацията;
 й)когато е приложимо, декларация, че заявката се отнася за колективна марка на ЕС или сертификатна марка на ЕС;
 к)посочване на езика, на който е подадена заявката, и на втория език, който заявителят е посочил в съответствие с член 119, параграф 3 от Регламент (ЕО) No 207/2009;
 л)когато е приложимо, декларация за това, че заявката произтича от преобразуването на международна регистрация, посочваща Съюза съгласно член 161, параграф 2 от Регламент (ЕО) No 207/2009, заедно с датата на международната регистрация съгласно член 3, параграф 4 от Мадридския протокол или датата, на която териториалното разширяване за Съюза, извършено след международната регистрация съгласно член 3б, параграф 2 от Мадридския протокол, е вписано в международния регистър, и, когато е приложимо, датата на приоритета на международната регистрация.
 Член 8
 Разделяне на заявката
 1.Обявяването на разделянето на заявката съгласно член 44 от Регламент (ЕО) No 207/2009 трябва да съдържа:
 а)входящия номер на заявката;
 б)името и адреса на заявителя в съответствие с член 2, параграф 1, буква б) от настоящия регламент;
 в)списъка на стоките или услугите, които се включват в заявката за разделяне, или когато е необходимо разделяне в повече от една заявка за разделяне — списъка на стоките или услугите за всяка заявка за разделяне;
 г)списъка на стоките или услугите, които остават в първоначалната заявка.
 2.Службата създава отделно досие за всяка заявка за разделяне, което се състои от пълно копие на досието за първоначалната заявка, включително обявяването на разделянето и кореспонденцията, свързана с него. Службата определя нов номер на заявка за всяка заявка за разделяне.
 3.Публикацията на всяка заявка за разделяне съдържа данните и реквизитите, посочени в член 7.
 Дял III
 Процедура по регистрация
 Член 9
 Удостоверение за регистрация
 Удостоверението за регистрация, издавано в съответствие с член 45, параграф 2 от Регламент (ЕО) No 207/2009, съдържа вписванията в регистъра, изброени в член 87, параграф 2 от Регламент (ЕО) No 207/2009, и декларация, че тези вписвания действително са направени в регистъра. Когато изображението на марката се представя под формата на електронен файл, до него се осигурява достъп чрез връзка към този файл; Удостоверението се допълва, когато е приложимо, от извлечение, в което са указани всички данни, подлежащи на вписване в регистъра в съответствие с член 87, параграф 3 от Регламент (ЕО) No 207/2009, и декларация, че тези вписвания действително са направени в регистъра.
 Член 10
 Съдържание на искането за промяна на регистрация
 Искането за промяна на регистрацията съгласно член 48, параграф 2 от Регламент (ЕО) No 207/2009 съдържа:
 а)регистрационния номер на марката на ЕС;
 б)името и адреса на притежателя на марката на ЕС в съответствие с член 2, параграф 1, буква б) от настоящия регламент;
 в)указване на елемента от изображението на марката на ЕС, който трябва да бъде променен, както и същия елемент в променения му вариант в съответствие с член 48, параграф 3 от Регламент (ЕО) No